open-index/open-wikipedia-markdown huggingface dataset:
Francesco De Sanctis

**Francesco De Sanctis** (født 28. mars 1817 i Morra Irpina, død 29. desember 1883 i Napoli) var en italiensk litteraturhistoriker. Han er mest kjent for sin italienske litteraturhistorie, *Storia della letteratura italiana*.

## Liv
De Sanctis var sønn av en advokat. Han begynte å studere rettsvitenskap i Napoli, men avbrøt studiene og fulgte i stedet forelesninger i litteratur hos Basilio Puoti. Som ung var han påvirket av romantikken, men beveget seg senere bort fra denne retningen under påvirkning av franske og italienske opplysningsforfattere, Hegel og inntrykkene fra revolusjonen i Napoli i 1848. Han deltok i en hemmelig revolusjonær bevegelse, måtte forlate byen og ble senere fengslet i festningen Castel dell'Ovo, hvor han satt innesperret fra 1850 til 1853. Etter å ha blitt landsforvist til Amerika rømte han fra skipet som fraktet ham og slo seg ned i Torino i kongedømmet Sardinia.

I 1856 fikk han et professorat i italiensk litteratur ved den polytekniske høyskolen i Zürich. Etter Italias samling i 1860 kunne han vende tilbake til Napoli. I 1861 ble han utnevnt til undervisningsminister i Cavours regjering, og beholdt stillingen i Ricasolis regjering (1861–1862). Som undervisningsminister måtte han forsøke å smelte sammen de ulike skolesystemene i de forhenværende italienske statene.

Fra 1872 underviste De Sanctis i sammenlignende litteratur ved Universitetet i Napoli. I 1879 lot han seg igjen utnevne til undervisningsminister i Cairolis regjering, og beholdt stillingen til 1880. Han var flere ganger innvalgt i det italienske deputertkammeret, og ble regnet til den venstre fløyen.

## Verk
Som De Sanctis' hovedverk regnes den italienske litteraturhistorien *Storia della letteratura italiana*, som utkom i 1870 og var den første systematiske beskrivelsen av hele den italienske litteraturhistorien. De Sanctis skrev også om Petrarca, Dante, Guicciardini, Schopenhauer, Leopardi og Zola.

## Referanser


## Litteratur
* Attilio Marinari: «[DE SANCTIS, Francesco](http://www.treccani.it/enciclopedia/francesco-de-sanctis_(Dizionario-Biografico)/)», i *[[Dizionario Biografico degli Italiani]]*, bind 39 (1991)
Kammerkoret Collegium Vocale

**Kammerkoret Collegium Vocale** er et kammerkor som ble stiftet i 1971 av en gruppe musikklærere i miljøet rundt Lærerhøgskolen på Hamar.

Koret vant NM for Kor i 2012 i klassen for blandede kor.

## Referanser


## Eksterne lenker
* Offisiell nettside for Kammerkoret Collegium Vocale, collegiumvocale.no
IBM z14

**z14** er en mikroprosessor som blir laget av IBM for stormaskiner i IBM z-serien. Mikroprosessoren ble kunngjort 17. juli 2017, og produsert ved GlobalFoundries’ fabrikk East Fishkill, New York. IBM har uttalt at det er verdens raskeste mikroprosesser ved klokkefrekvenser på 5.2&nbsp;GHz, med en 10% ytelsesøkning per kjerne og en 30% økning sammenlignet med forgjengeren z13.

## Referanser
Mercedes Aráoz

**Mercedes Rosalba Aráoz Fernández** (født 1961) er en peruviansk økonom, professor, politiker, den nåværende første visepresident av Peru siden 23. mars 2018. Inntil da hadde hun vært andre visepresident fra 28. juli 2016, så vel som statsminister i perioden fra 17. september 2017 til 2. april 2018. Hun var minister for utenlandshandel og turisme fra 2006 til juli 2009, hvorefter hun ble utnevnt til Perus finansminister.

I april 2016 ble Aráoz valgt inn i kongressen for perioden 2016–2021. I juni 2016 ble Pedro Pablo Kuczynski valgt til Perus president Aráoz til andre visepresident.

## Referanser




## Eksterne lenker
* 
*
Nordre Gudbrandsdalen

**Nordre Gudbrandsdalen** var en valgkrets i Kristians amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Nordre Gudbrandsdalen valgte således én representant og én personlig vararepresentant.

Valgkretsen Nordre Gudbrandsdalen bestod av herredene Dovre, Lesje/Lesja, Skiaaker/Skjaak, Lom, Våge/Vaagaa, Nordre Fron, Hedalen/Heidal og Sell med rundt 20&nbsp;000 innbyggere og 10&nbsp;000 stemmeberettigede etter innføringen av kvinnelig stemmerett.

## Valgresultat

(1)Stortinget forkastet valget, og nyvalg ble avholdt 24. februar 1919. Johan Castberg fikk flest stemmer i det ordinære valget, men ble også innvalgt for Søndre Gudbrandsdalen valgkrets.

## Stortingsrepresentanter

## Referanser
Øivind Wilhelmsen

**Øivind Wilhelmsen** (født 1985) er en norsk forsker. Han er professor i fysikalsk kjemi ved Norges teknisk-naturvitenskapelige universitet (NTNU). Her leder han termodynamikk&shy;gruppen, og han er sjefsforsker ved PoreLab, et senter for fremragende forskning. Hans fagområde er termodynamikk, med fokus på ikke-likevekts termodynamikk. 

## Utdannelse og profesjonell karriere
Wilhelmsen forsvarte sin Ph.d. i fysikalsk kjemi ved NTNU i 2015, med avhandlingen *Equilibrium and nonequilibrium thermodynamics of planar and curved interfaces*. Han har arbeidet som forsker og seniorforsker ved SINTEF Energi siden 2010. Mellom 2016 og 2021 var han professor II ved Institutt for energi og prosessteknologi ved NTNU. I 2021 ble han ansatt som professor i fysikalsk kjemi ved NTNU. 

Han har vært gjesteforsker ved flere utenlandske universiteter: ETH Zürich, Universitetet i Barcelona, Imperial College London og Universitetet i Stuttgart.

Hans viktigste forskningsbidrag er gjort innenfor beskrivelse av transport&shy;prosesser over plane og krummede overflater, forståelse av nukleeringsprosesser, termodynamikken til hydrogen og CO2-blandinger, og nano&shy;systemers termodynamikk.

Da han mottok Forskningsrådets pris for unge fremragende forskere, sto det i juryens begrunnelse at Wilhelmsens forskning har ledet til nye og originale ideer og bidratt til ny og økt forståelse av boble- og dråpedannelse på nano&shy;skalanivå. Forskningen har anvendelses&shy;potensial innen materialteknologi og biologiske systemer.

I 2023 mottok han, og termodynamikkgruppen ved NTNU, som han leder,  stipendet ERC Starting Grant på mer enn 17 millioner kroner fra Det europeiske forskningsrådet.

## Publikasjoner

* Wilhelmsens profil i Google Scholar, med h-indeks og antall siteringer

## Priser og utmerkelser
Wilhelmsen har mottatt både nasjonale og internasjonale priser for sin forskning:

* Hydrogenprisen, tildelt av Norsk Hydrogenforum.
* 2017 – Ilya Prigogine-prisen.
* 2017 – EFCE Excellence Award, tildelt av European Federation of Chemical Engineering.
* 2018 – Forskningsrådets pris for unge fremragende forskere innenfor matematikk, naturvitenskap og teknologi.

## Referanser


## Eksterne lenker

* 
*
Katharina Gallhuber

**Katharina Gallhuber** (født 16. juni 1997 i Scheibbs) er en østerriksk alpinist.

Gallhuber tok sølvmedalje i slalåm under Junior-VM i alpint 2016 i Sotsji bak tyske Elisabeth Willibald.

Hun representerte Østerrike under Vinter-OL 2018 i Pyeongchang hvor hun tok bronsemedalje i slalåm, etter å ha vært på 9. plass etter første omgang. Hun kjørte også på det østerrikske laget som tok sølv i lagkonkurransen.

Under Vinter-OL 2022 i Beijing, ble hun nummer 14 i slalåm.

## Referanser


## Eksterne lenker
*
Anna Hasselborg

**Anna Hasselborg** (født 1989) er en svensk curlingspiller som tok OL-gull med det svenske laget i Pyeongchang i 2018. Hun var også skip for det svenske laget som vant Junior-VM i curling 2010.

Under Vinter-OL 2026 i Italia, tok hun gull.  

## Karriere
### Junior
Hasselborg fikk sin internasjonale debut da hun satte tredje sten for Niklas Edin under Europamesterskapet i curling for mikslag i 2008. Det svenske laget endte da på tredjeplass. I 2009 deltok hun i sitt første junior-VM i curling, da som skip, og kom på en sjetteplass. Året etter vant Sverige junior-VM da Hasselborgs lag slo det kanadiske laget ledet av Rachel Homan med sifrene 8-3.

Hasselborg var også skip da Sverige kom på 5.-plass under Vinteruniversiaden 2013.

### Senior
Hasselborg har som skip vunnet tre mesterskap under World Curling Tour, et i 2011 og to i 2016.

Hun ledet også det svenske laget til en femteplass under EM i curling 2014.

Hasselborg fikk sin olympiske debut som skip for det svenske laget under vinter-OL 2018.

Hun tok gull under Vinter-OL 2018.

Under Vinter-OL 2022 i Beijing, tok hun bronse. 

## Referanser


## Eksterne lenker
*
Kam (andre betydninger)

**Kam** eller **KAM** kan referere til:

* Kam, et hårredskap med tenner, tinder eller tagger
* Kam (bibelsk person), en av Noahs sønner.
* Kam (mekanikk), roterende eller glidende del i en mekanisk kobling.
* Kam (forhøyning), en langsløpende forhøyning på en knokkel.
* Kam (zoologi), en utvekst på issen hos noen fugler.
* KAM, IATAs kode for flyplassen i Kamaran i Jemen.
* Fjellkam, en lang og skarp fjellrygg.

## Se også
* Hanekam
Noomi

:*Etymologi: se kvinnenavnet [[Noomi (navn)]]*

**Noomi** (hebraisk:  – *Nå&#703;å̆mî*; i eldre oversettelser *No’omi*) er Ruts svigermor i Ruts bok i Bibelen.

Noomi bodde i Betlehem i Juda og var gift med en mann som het **Elimelek** (hebraisk:  – *&#702;Æ̆lîmǽlæḵ*). En hungersnød tvang dem til å flytte fra Juda til Moab med sine to sønner **Mahlon og Kiljon** ( – *Maḥlôn wĕḴilyôn*; i bibeloversettelsen fra 1978/85 *Maklon*). Så døde Elimelek. Mahlon og Kiljon ble gift med moabittiske kvinner: Mahlon med Rut og Kiljon med **Orpa** ( – *&#703;Årpâ*). Etter omtrent ti år i Moab døde Mahlon og Kiljon. Nødlidende og fattig vendte Noomi tilbake til Betlehem med svigerdatteren Rut, som insisterte på å bli med selv om Noomi frarådet det.

## Referanser


## Eksterne lenker
*
Kevin Koe

**Kevin Koe** (født 11. januar 1975) er en kanadisk curlingspiller. Han har vunnet VM i curling to ganger og blitt kanadisk mester tre ganger. Koe er skip for det kanadiske laget under vinter-OL 2018. 

Koe er født og oppvokst i Yellowknife, Nordvestterritoriene, men bor nå i Calgary, Alberta hvor han spiller for The Glencoe Club.

## Referanser


## Eksterne lenker
*
2. divisjon volleyball for kvinner

**2. divisjon volleyball for kvinner** er den tredje øverste divisjonen for norsk volleyball for kvinner i Norge. Ligaen består av åtte avdelinger.

## Avdelingen og deres lag

### Øst

### Sydvest

### Hordaland

### Sogn og Fjordane / Møre og Romsdal

### Trøndelag

### Nord

## Eksterne lenker

* Regioner , fra nettstedet volleyball.no
Julia Pereira de Sousa-Mabileau

**Julia Pereira de Sousa-Mabileau** (født 20. september 2001 i Quincy-sous-Sénart) er en fransk snøbrettkjører, som representerte Frankrike under Vinter-OL 2018 i Pyeongchang hvor hun tok sølvmedalje i snowboardcross.

Hun tok bronsemedalje i snowboardcross under Junior-VM i snøbrett 2017 i Klinovec, før hun dagen etter ble juniorverdensmester på lag med landskvinnen Manon Petit.

Etter de olympiske vinterlekene i 2018 ble hun utnevnt til ridder av Den nasjonale fortjenstorden.

Under Vinter-OL 2022 i Beijing, ble hun nummer 5.

## Referanser


## Eksterne lenker
*
Ragni Halle

**Ragni Anne Halle** er en norsk figurteaterkunstner. Gjennom prosjektet Puppet Slam utvikler og viser hun figurteater for voksne.

Hun satt i UNIMA Norges styre frem til juni 2017.

## Kunstnerisk virke
Ragni Halle har vært tilknyttet flere av de mest etablerte frigruppene på figurteaterfeltet, og har også medvirket i Riksteatrets turnévirksomhet.

Hun var en av skuespillerne i Teater Novas produksjon *bALANSe*, der de to skuespillerne i oppsetningen også ga scenisk liv til objekter. Denne produksjonen var myntet på barn i aldersgruppen 0–3 år.

Da Brageteatret i samarbeid med Grenland Friteater laget vandreteaterforestillingen *Stedsans Drammen* i 2011, var Ragni Halle en av forestillingens to dukkespillere. Den andre var Silje Selfors Johansen.

I februar 2012 hadde Riksteatret premiere på forestillingen *Teddy og Marian*. Dette var en dramatisering av Alf Prøysens *[[Teddybjørnens vise]]*, utviklet av dramatikeren Tine Thomassen. Stykket var regissert av Hilde Brinchmann Børresen.

Som dukkespiller og skuespiller medvirket Ragni Halle senere samme vår i Kattas Figurteater Ensembles oppsetning *Rotswitha*, som hadde premiere i mai 2012.

I 2015 vendte Halle tilbake til Teater Nova, da hun tok over som skuespiller og dukkespiller etter Simone Thiis i produksjonen *Forestilling med perlehøne*. Dukkene i forestillingen var laget av dukkemaker Steinar Kaarstein etter et dukkedesign av Tuva Synnevåg. Forestillingens manus var skrevet av tysk-norske Elisabeth Beanca Halvorsen. Teater Nova beskrev det som «en dokumentarisk-surrealistisk forestilling med utgangspunkt i livet og forfatterskapet til nobelprisvinner Doris Lessing (f. 1919). Faktiske og fiktive figurer interagerer i forestillingens univers som veksler mellom livet hennes i bushen i Sør-Rhodesia (Zimbabwe), kunstner-livet i etterkrigstidens London og det idealiserte livet på en planet fra Lessings egen science fiction. For å virkeliggjøre dette mangfoldet tas både teaterfigurer og projeksjoner i bruk i tillegg til to skuespillere og en musiker på scenen.» 

## Referanser


## Eksterne lenker
* 
*  Om Ragni Halle på www.sceneweb.no. Besøkt 16. februar 2018.
Hadeland og Land

**Hadeland og Land** var en valgkrets i Kristians amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Hadeland og Land valgte således én representant og én personlig vararepresentant.

Valgkretsen Hadeland og Land bestod av herredene Jevnaker, Lunner, Gran, Brandbu, Fluberg fra 1915, Torpen/Torpa fra 1915, Søndre Land og Nordre Land med rundt 27&nbsp;000 innbyggere og 13&nbsp;000 stemmeberettigede etter innføringen av kvinnelig stemmerett.

## Valgresultat

(1)

## Stortingsrepresentanter

## Referanser
Allison Janney

**Allison Brooks Janney** (født 1959) er en amerikansk skuespiller.

## Karriere
Janney studerte ved Royal Academy of Dramatic Art etter uteksamineringen fra Kenyon College i 1982. I 1996 spilte hun i skuespillet *[[Present Laughter]]* på Broadway. Hun har blitt nominert til to Tony Awards for Broadway-oppsetningene *[[A View From the Bridge]]* (1997) og *[[9 to 5 (musikal)|9 to 5]]* (2009). Janney har vunnet sju Primetime Emmy Awards for arbeidet på fjernsyn, blant annet for rollen som C. J. Cregg i dramaserien *[[Presidenten (TV-serie)|Presidenten]]* (1999–2006). I 2014 vant hun en ny Emmy-pris for gjesterollen som Margaret Scully i dramaserien *[[Masters of Sex]]*. Hun har også vunnet priser for rollen som Bonnie Plunkett i komedieserien *[[Mom]]* (f.o.m. 2013).

Janney har også spilt i flere filmer, blant annet *[[Presidentkandidaten]]* (1998), *[[Drop Dead Gorgeous]]* (1999), *[[10 ting jeg hater ved deg]]* (1999), *[[The Hours (film)|The Hours]]* (2002), *[[Oppdrag Nemo]]* (2003), *[[Over hekken]]* (2006), *[[Hairspray (2007)|Hairspray]]* (2007), *[[Juno (film)|Juno]]* (2007), *[[The Way, Way Back]]* (2013),  *[[Mr. Peabody & Sherman]]* (2014), *[[Tammy]]* (2014), *[[Get on Up (film)|Get on Up]]* (2014), *[[Spy (film)|Spy]]* (2015), *[[Oppdrag Dory]]* (2016), *[[The Girl on the Train]]* (2016) og *[[Tallulah (film)|Tallulah]]* (2016).

Hun har vunnet flere bransjepriser for rollen som Tonya Hardings mor LaVona Fay Golden i den mørke humorfilmen *[[I, Tonya]]* (2017). Janney vant en Golden Globe, en Screen Actors Guild Award, en Critics' Choice Movie Award og Oscar for beste kvinnelige birolle for rolleskildringen. Kjetil Lismoen fra *[[Aftenposten]]* roste Janneys rolletolkning: «Hun er tildelt filmens beste replikker, og leverer dem med nådeløs timing og overbevisende selvforakt.»

Hun har for øvrig vunnet to Screen Actors Guild Award for ensemblearbeidet i filmene *[[American Beauty]]* (1999) og *[[Barnepiken]]* (2011).

## Filmografi (utvalg)
* 1999 – *[[10 ting jeg hater ved deg]]*
* 1999 – *[[American Beauty]]*
* 1999–2006 – *[[Presidenten (TV-serie)|Presidenten]]* (TV-serie)
* 2002 – *[[The Hours (film)|The Hours]]*
* 2003 – *[[Oppdrag Nemo]]*
* 2006 – *[[Over hekken]]*
* 2007 – *[[Hairspray (2007)|Hairspray]]*
* 2007 – *[[Juno (film)|Juno]]*
* 2011 – *[[Barnepiken]]*
* 2013 – *[[The Way, Way Back]]*
* 2013 – *[[Mom|Mom]]* (TV-serie)
* 2013–2015 – *[[Masters of Sex|Masters of Sex]]* (TV-serie)
* 2014 – *[[Mr. Peabody & Sherman]]*
* 2014 – *[[Get on Up (film)|Get on Up]]*
* 2015 – *[[Spy (film)|Spy]]*
* 2016 – *[[Oppdrag Dory]]*
* 2016 – *[[The Girl on the Train]]*
* 2016 – *[[Miss Peregrine's Home for Peculiar Children]]*
* 2017 – *[[I, Tonya]]*

## Referanser


## Eksterne lenker
*
Brass Band Normandie

**Brass Band Normandie** er et brassband med base i Seine-Maritime, Frankrike.

Brass Band Normandie ble stiftet i 1994. Korpset har vunnet flere brassbandkonkurranser; deriblant det nasjonale franske mesterskapet. Brassbandet har representert Frankrike i europamesterskapet for brassband.

## Referanser


## Eksterne lenker
* Brass Band Normandie
Solna Brass

**Solna Brass** er et brassband med base i Stockholm, Sverige. 

Korpset ble etablert i 1970.  Brassbandet har flere ganger vunnet det nasjonale svenske mesterskapet. Brassbandet har representert Sverige noen ganger i europamesterskapet for brassband.

## Referanser


## Eksterne lenker
* Solna Brass
Liste over presidentene for Sachsens landdag

**Presidenten for Sachsens landdag** er leder for delstatens parlament.

### [[Kongeriket Sachsen]]

##### I Kammer

##### II Kammer

### [[Fristaten Sachsen]] 1918–

## Kilder

*
*
*
*
* 
* 
*  
* 
*  

* 
* 
*
*
*  
*
*
*
*
*   
*
* 

*
*
*
*
*
*
*
*
Anisorrhina quadricornis

***Anisorrhina quadricornis*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (20–25 millimeter), blank, brunrød gullbasse uten metallglans. Pronotum har fire svarte flekker, et par mindre foran og et par større, firkantede flekker bak. Scutellum har et par små, runde svarte flekker. Dekkvingene har et avbrutt, bredt, uregelmessig lysgult tverrbånd, dette er kantet med svart foran. Oversiden er nokså kraftig punktert, på dekkvingene danner punktene rader. Hannens snute er butt forlenget.

## Levevis
De voksne billene kommer gjerne til overmoden frukt og steder der det flyter ut sevje fra sår i trær.

## Utbredelse
Arten er utbredt i Kongo og Zimbabwe.

## Systematisk inndeling
Arten blir ofte plassert som et synonym for *[[Anisorrhina laeviplaga]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Anisorrhina]]* Westwood, 1842
******** Underslekten *Anisorrhina* (i snever forstand)
********* ***Anisorrhina quadricornis*** (Janson, 1884)

## Eksterne lenker
* Bilde av arten
* 
* ''Anisorrhina'' på Encyclopedia of life
Anisorrhina serripes

***Anisorrhina serripes*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, avlang, blank, brun gullbasse. Hannen har ikke horn. Pronotum er okerfarget, det er også undersiden. Dekkvingene er mørke ved roten. Denne arten mangler lyse flekker, som det fleste andre *[[Anisorrhina]]*-artene har.

## Levevis
De voksne billene kommer gjerne til overmoden frukt og steder der det flyter ut sevje fra sår i trær.

## Utbredelse
Arten er utbredt i Mosambik og Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Anisorrhina]]* Westwood, 1842
******** Underslekten *Anisorrhina* (i snever forstand)
********* ***Anisorrhina serripes*** (Janson, 1885)

## Kilder
* Erik Holm (1993) On the genera of African Cetoniinae: *Anisorrhina* Westwood 1842, *Melinesthes* Kraatz 1880 and *Inhambane* Peringuey 1907. *Tropical Zoology* 6: 165-177 http://www.tandfonline.com/doi/pdf/10.1080/03946975.1993.10539217

## Eksterne lenker
* Bilde av arten
* 
* ''Anisorrhina'' på Encyclopedia of life
Anisorrhina (Melinesthes) algoensis

***Anisorrhina (Melinesthes) algoensis*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, blank, brunrød til brunsvart gullbasse med gule dekkvinger. Hannen har to nokså lange, butte horn i pannen. Hos lyse eksemplarer har pronotum et par avlange, mørke flekker som smalner av forover. Dekkvingene har en liten, svart flekk på hver "skulder".

## Levevis
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

## Utbredelse
Arten er kjent fra Zimbabwe og det nordlige Sør-Afrika.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *[[Anisorrhina]]* Westwood, 1842
******** Underslekten *[[Melinesthes]]* Kraatz, 1880
********* ***Anisorrhina (Melinesthes) algoensis*** (Westwood, 1843)

## Kilder
* Liste over artene

## Eksterne lenker
* Bilder av en hann
*
Pascal Clément

**Pascal Clément** er en fransk vinprodusent fra landsbyen og kommunen Savigny-lès-Beaune i departementet Côte-d'Or, Burgund. Etter å arbeidet fire år i kjelleren til Jean-François Coche-Dury, startet Pascal Clément for seg selv i 2012. På grunn av det høye prisnivået i Burgund, eier han ikke egne vinmarker, men kjøper druer fra flere produsenter. I tillegg leier han et halvt hektar i Savigny-lès-Beaune som han selv jobber i.

Han er av *Dagens Næringslivs* vinskribent, Merete Bø, omtalt som en av Burgunds nye og svært lovende vinprodusenter. Hun berømmer Cléments elegante vinstil drevet av en ren og presis frukt, støttet opp av balanserte tanniner og forsiktig bruk av eik.

## Vinmarker
Pascal Clément produserer vin fra følgende vinmarker.
### Regional
* Bourgogne Blanc
* Bourgogne Rouge

### Village (kommunevin)
Lieux-dits i parentes. 
* Savigny-les-Beaune
* Rully
* Chambolle-Musigny
* Meursault
* Puligny-Montrachet
* Saint-Romain
* Pernand-vergelesses «Les Combottes»
* Gevrey-Chambertin «Les Evocelles»

### Premier cru
Kommunenavn og climatet som er godkjent som premier cru i parentes. 
* Saint-Aubin «Le Charmois» 
* Savigny-les-Beaune «Aux Gravains»
* Puligny-Montrachet «La Garenne»
* Chassagne-Montrachet 
** «La Maltroie»
** «Vides Bourses» - ligger nedefor og i fortsettelse av Grand cru marken Bâtard-Montrachet. Jasper Morris omtaler den som «Petit Bâtard». Jordmonn med nye småstein som gir god drenering. En av de vinmarkene som gir fyldigst vin i Chassagne-Montrachet.
** «Baudines»
* Saint-Aubin «Les Champlots»
* Savigny-les-Beaune «Les Serpentières»
* Rully «Rabourcé»
* Pommard «Rugiens»

### Grand cru
Climats et Lieux-dits i parentes.
* Corton «Le Renardes»

## Referanser
Apocynum venetum

***Apocynum venetum*** er en flerårig urt i gravmyrtfamilien. Det vitenskapelige navnet *Trachomitum venetum* brukes ofte om denne arten.

Planten vokser fra en jordstengel og blir opptil 4 meter høy. Den er glatt utenom blomsterstandene. Bladene er som regel motsatte med en 3–6 mm lang stilk. De er elliptiske til ovale, 1–8 cm lange, 0,5–2,2 cm brede og fintannede. Blomsterstandene er endestilte og er sammensatt av flere små kvaster. Kronen er klokkeformet, 6–8 mm stor og purpurrød eller rosa. Den befruktede blomsten utvikler seg til to belgkapsler som er 8–20 cm lange og 2–3 mm brede. De inneholder mange frø som er 2–3 mm store og har 1,5–2,5 cm lange hår.

*Apocynum venetum* vokser på saltflater i ørkener, langs elver og på havstrender. Den er utbredt i de tempererte delene av Eurasia fra Italia i vest til Japan i øst.

Fiber fra planten brukes til å lage klær, hyssing, seil, fiskegarn og papir. I tradisjonell kinesisk medisin brukes planten som beroligende middel og mot høyt blodtrykk. De duftende blomstene er ettertraktet av honningbier.

## Underarter
*Apocynum venetum* deles i en rekke underarter. Noen botanikere betrakter disse underartene som selvstendige arter.

* *Apocynum venetum* subsp. *armenum* – Tyrkia, Iran, Kaukasus
* *Apocynum venetum* subsp. *basikurumon* – nordlige Japan
* *Apocynum venetum* subsp. *lancifolium* – Sibir, Kina (inkludert Tibet og Xinjiang), Mongolia, Kasakhstan, Kirgisistan, Usbekistan
* *Apocynum venetum* subsp. *russanovii* – sørlige Ukraina
* *Apocynum venetum* subsp. *sarmatiense* – Bulgaria, Russland, Ukraina, Tyrkia, Iran, Irak, Kaukasus
* *Apocynum venetum* subsp. *scabrum* – Kasakhstan, Turkmenistan, Tadsjikistan, Afghanistan, Iran, Pakistan
* *Apocynum venetum* subsp. *tauricum* – Krim
* *Apocynum venetum* subsp. *venetum* – Italia

## Litteratur
* 
* 
* 
* 
* 

## Eksterne lenker
*
Heise online

**Heise online**, også kalt **Heise-Newsticker** og **heise.de**, er et nettsted som siden 1996 består av en nettside som lages av Heise-Zeitschriften-Verlags.

Nettstedet har fokus på informasjonsteknologi og telekommunikasjon med tilstøtende områder, men også sosiale virkninger av denne teknologien. Det har mer enn 20 millioner søk per måned (pr august 2006) og er en av de mest besøkte tyske IT-nyhetssider.

## Eksterne lenker
* Offisielt nettsted
Politisk ukorrekt (spill)

:*Denne siden handler om spillet. For begrepet om identitetspolitisk debatt, se [[politisk korrekthet]]*
***Politisk ukorrekt*** er et brettspill som er laget og utgitt av Vennerød Forlag. Hensikten med spillet er å utforske grensen for ytringsfriheten på humoristisk grunnlag. Ett kort leses høyt, f eks: "På Julaften liker Erna Solberg å ..." Deretter prøver deltagerne å finne en morsom, overraskende eller politisk rammende fortsettelse blant de ti alternative forslagene hver og en sitter med på hånden. 

To hundre tusen Politisk Ukorrekt har i løpet av få år funnet sin vei til norske hjem. Det vil si at trolig så mye som 2 millioner nordmenn har spilt «Politisk Ukorrekt. Det er sannsynligvis den største suksessen blant norske selskapsspill gjennom tidene. 

Spillet har likhetspunkter med det amerikanske brettspillet *Cards Against Humanity,* men *Politisk Ukorrekt* handler om mer enn å være frekk, nemlig om ytringsfriheten og dens grenser. For å finne grensen må nødvendigvis noen alternativer være over grensen. 

## Kontroverser
Spillet handler om ytringer på grensen, og innheholder derfor muligheter for spøk med emner som religion, rasisme, pedofili, politikk, dyresex, incest og voldtekt. Derfor har *Politisk ukorrekt* blitt gjenstand for en rekke kontroverser, og enkelte forhandlere valgte å trekke spillet fra varebeholdningen inntil det ble merket med 18-års grense.

## Referanser


## Kilder
* https://www.nrk.no/ytring/det-holder-med-moralister-na-1.13835703
* https://www.dagbladet.no/kultur/raser-mot-brettspillet-politisk-ukorrekt-to-av-de-tre-storste-bokhandlerne-trekker-spillet/69198404
Apocynum

* *[[Apocynum androsaemifolium]]*
* *[[Apocynum cannabinum]]*
* *[[Apocynum × floribundum]]*
* *[[Apocynum pictum]]*
* *[[Apocynum venetum]]*

***Apocynum*** er ei planteslekt i gravmyrtfamilien. 

Artene er flerårige urter, av og til busker, med hvit melkesaft. Bladene er som regel motsatte og har en fintannet rand. Blomsterstandene er endestilte og er sammensatt av flere små kvaster. Kronen er klokkeformet. Den befruktede blomsten utvikler seg til to belgkapsler med mange hårete frø.

Det er beskrevet mange *Apocynum*-arter, men *Kew World Checklist of Selected Plant Families* anerkjenner bare fire arter og én hybrid. *[[Apocynum androsaemifolium]]* og *[[Apocynum venetum]]* deles i flere underarter. Slekta er utbredt i de tempererte delene av Eurasia og Nord-Amerika.

## Litteratur
* 
* 

## Eksterne lenker
*
Softpedia

**Softpedia** er et nettsted fra Romania som indekserer informasjon og sørger for grunnleggende informasjon og nedlastinger av programvare. Hovedseksjonene er Windows, MacOS, Linux, spill, drivere, mobiler, webskript og nyheter. Nettstedet dekker også emner om teknologi og vitenskap fra både eksterne og interne kilder, og sørger for omtale av programvare og videospill.

## Eksterne lenker
* Hjemmeside
Freestyle under Vinter-OL for ungdom 2012

**Freestyle under [[Vinter-OL for ungdom 2012]]** ble arrangert med halfpipe og skicross i Kühtai.

## Medaljer
### Beste nasjon

### Medaljevinnere
#### Jenter

#### Gutter

## Eksterne lenker
*
Freestyle under Vinter-OL for ungdom 2012 – Halfpipe jenter

**[[Halfpipe]] for jenter i [[freestyle under Vinter-OL for ungdom 2012]]** ble avholdt i Kühtai med kvalifisering 14. februar og finale 15. februar 2012.

Elisabeth Gram fra Østerrike vant øvelsen foran nordmannen Tiril Sjåstad Christiansen og Marine Tripier Mondancin fra Frankrike.

## Resultater
### Kvalifisering
} || 10 || align=left| Jeanee Crane-Mauzy || align=left|  ||colspan=4 align=center|*startet ikke*
|-
|}

### Finale

## Referanser
Slirenebbfugler

* se inndeling

**Slirenebbfugler** (Chionidi) er en underorden av vade-, måse- og alkefugler (Charadriiformes) og består av 13 arter fordelt i fire slekter og tre familier. To av familiene er endemiske for den sørlige halvkule, mens den mest tallrike familien finnes på kryss av kloden i et bredt belte langs begge sider av Ekvator, noe som blant annet inkluderer områder i Mellom- og Sør-Amerika, deler av Antarktis, store deler av Afrika (ikke Sahara), det sørlige Europa og sørlige Asia, og store deler av Australasia. 

Artene varierer i størrelse (), men har i hovedsak hvit eller gråhvit fjærdrakt. Artene i trielefamilien (Burhinidae) har lang undere ekstremiteter og fjærdrakten er generelt mørkere på oversiden enn hos de to andre familiene, som har lyse fjærdrakt og en mer plump i kroppsbygning.

## Systematisk inndeling
Inndelingen under følger Boyd (2016), som i hovedsak støttes av HBW Alive.

* Charadriiformes, vade-, måse- og alkefugler
** Chionidi, slirenebbfugler, 3 familier, 4 slekter, 13 arter
*** Pluvianellidae, gulpesnipefamilien, 1 slekt, 1 art
**** *[[gulpesnipe|Pluvianellus]]* (monotypisk)
*** Chionidae, slirenebbfamilien, 1 slekt, 2 arter
**** *[[Chionis]]*
*** Burhinidae, trielefamilien, 2 slekter, 10 arter
**** *[[Esacus]]*
**** *[[Burhinus]]*
** Charadrii, lofugler
** Scolopaci (også kalt Limicoli), snipefugler (også kalt vadefugler)
** Turnici, springvaktelfugler
** Lari, måkefugler

## Referanser




## Eksterne lenker
*
Anna Netsjajevskaja

**Anna Aleksandrova Netsjajevskaja** (russisk: Анна Александровна Нечаевская: født 21. august 1991) er en russisk langrennsløper.

Under Vinter-OL 2018 i Pyeongchang tok hun bronse på 4 × 5 kilometer stafett, sammen med Natalja Neprjajeva, Julija Belorukova og Anastasija Sedova.

## Referanser


## Eksterne lenker
*
Sonja Coucheron

** Sonja Gisella Katharina Coucheron** (født **Ludvikova**, 1913–2002) var en norsk sangerinne (mezzosopran) og motstandskvinne fra andre verdenskrig.

I slutten av mai 1940 var Coucheron innblandet i å hjelpe en tysk desertør med å flykte til Sverige. Svenskene hadde imidlertid levert soldaten tilbake til tyske myndigheter, som stilte ham for retten og dømte ham til døden. Coucheron og en annen norsk hjelper måtte også møte for den tyske militærretten, anklaget for medvirkning til faneflukt. På tross av at Coucheron nektet for å ha hjulpet soldaten ble hun i desember 1940 dømt til åtte måneders fengsel. Helseproblemer gjorde at Coucheron fikk utsatt soningen flere ganger, og det var ikke før i mai 1942 at hun ikke lenger fikk utsettelse.

Innen den tid var Coucheron havnet i Gestapos søkelys for andre forhold, etter at hun i lengre tid hadde vært involvert i utgivelsen og distribusjonen av de illegale avisene *[[Bulletinen]]*, *[[Jøssingposten]]* og *[[Alt for Norge (Porsgrunn)|Alt for Norge]]*. Avisvirksomheten gjorde at hun ble arrestert, og etter et opphold på Grini ble hun sendt til konsentrasjonsleiren Ravensbrück i februar 1943, som Nacht und Nebel-fange. I Tyskland var hun periodevis også sendt til andre leire for å arbeide, som Neurohlau i Sudetenland, før hun mot slutten av krigen igjen satt i Ravensbrück etter å ha blitt arbeidsudyktig av de brutale forholdene. 

Etter frigjøringen slet Coucheron med opplevelsene fra konsentrasjonsleirene, og tilbragte 16 år til sengs, tungt medisinert. Historien til Coucheron ble senere fortalt i dokumentarfilmen *[[Mørketid – kvinners møte med nazismen]]* fra 1994.

Sonja Coucheron var gift med sangpedagogen og oversetteren Olaf Coucheron, og var mor til psykiateren Dag Coucheron.

## Referanser
Alt for Norge (illegale aviser)

**Alt for Norge** kan vise til flere illegale aviser fra Norge under andre verdenskrig:

* Alt for Norge (Drammen)
* Alt for Norge (Mo i Rana)
* Alt for Norge (Bergen)
* Alt for Norge (NKP, sentralt)
* Alt for Norge (Oslo)
* Alt for Norge (Porsgrunn)
Rypesnipefamilien

* se inndeling

**Rypesnipefamilien** (Thinocoridae) er en liten familie som består av kun fire arter (ni taxa), som fordeler seg i to slekter. Alle er endemiske for Sør-Amerika. Familien inngår i gruppen snipefugler (Scolopaci), som er en underorden av ordenen vade-, måse- og alkefugler (Charadriiformes). Slektskapet til de andre snipefamiliene er usikkert, men rypesnipene er trolig de nærmeste nålevende slektningene til den unike slettevandreren (*Pedionomus torquatus*), som er mest basal blant snipefuglene. Ifølge IUCNs rødliste er alle artene *[[livskraftig]]e*.

## Beskrivelse
Rypesniper er små til mellomstore fugler (16–30 cm) med korte undere ekstremiteter, kort nebb og kamuflasjefarget fjærdrakt. Fuglene kan på mange måter minne om vaktler, skoghøns og sandhøns, om det ikke var for de lange vingene og den snipe-lignende flukten.

## Utbredelse
Artene er endemiske for Sør-Amerika (spesielt Andes og Patagonia), der de trives i høyder fra havnivået og opp mot . De lever i karrige omgivelser, som på gressletter, stepper, halvørken og i alpine områder.

## Inndeling
Inndelingen følger HBW Alive og er i henhold til Fjeldså & Bonan (2018).

* Charadriiformes, vade-, måse- og alkefugler
** Scolopaci (også kalt Limicoli), snipefugler (også kalt vadefugler), 5 familier, 5 underfamilier, 29 slekter, 112 arter
*** Pedionomidae, slettevandrerfamilien, 1 slekt, 1 art
*** Thinocoridae, rypesnipefamilien, 2 slekter, 4 arter
**** *[[Attagis]]*
***** *[[rustrypesnipe|A. gayi]]*, rustrypesnipe (tre taxa)
***** *[[sørrypesnipe|A. malouinus]]*, sørrypesnipe (monotypisk)
**** *[[Thinocorus]]*
***** *[[punarypesnipe|T. orbignyianus]]*, punarypesnipe (to taxa)
***** *[[dvergrypesnipe|T. rumicivorus]]*, dvergrypesnipe (tre taxa)
*** Rostratulidae, riksesnipefamilien, 2 slekter, 3 arter
*** Jacanidae, bladhønsfamilien, 6 slekter, 8 arter
*** Scolopacidae, snipefamilien, 5 underfamilier, 16 slekter, 96 arter

## Referanser




## Eksterne lenker
*
Riksesnipefamilien

* se inndeling

**Riksesnipefamilien** (Rostratulidae) er en liten familie som består av kun tre arter (tre taxa), som fordeler seg i to slekter. Artene finnes i Sør-Amerika, Afrika, Sørøst-Asia og Australia. Familien inngår som én av fem familier i gruppen snipefugler (Scolopaci), som er en underorden av ordenen vade-, måse- og alkefugler (Charadriiformes). Ifølge IUCNs rødliste er to av artene *[[livskraftig]]e* og én *[[sterkt truet]]*.

## Beskrivelse
Riksesnipefamilien består av mellomstore vadefugler (19–28 cm), med store øyne, lange nebb, og relativt korte og brede vinger. Alle har er fjærdrakt som er mørk på oversiden og hvit på undersiden. Tegningene er relativt unisone, selv om utfargingen varierer.

## Utbredelse
Artene er utbredt i den sørligste halvdelen av Sør-Amerika, i Afrika sør for Sahel, i Sør- og Sørøst-Asia, og i Øst- og Sørøst-Australia

## Inndeling
Inndelingen følger HBW Alive og er i henhold til Kirwan & Bonan (2018).

* Charadriiformes, vade-, måse- og alkefugler
** Scolopaci (også kalt Limicoli), snipefugler (også kalt vadefugler), 5 familier, 5 underfamilier, 29 slekter, 112 arter
*** Pedionomidae, slettevandrerfamilien, 1 slekt, 1 art
*** Thinocoridae, rypesnipefamilien, 2 slekter, 4 arter
*** Rostratulidae, riksesnipefamilien, 2 slekter, 3 arter
**** *[[Rostratula]]*
***** *[[riksesnipe|R. benghalensis]]*, riksesnipe
***** *[[australriksesnipe|R. australis]]*, australriksesnipe 
**** *[[Nycticryphes]]*
***** *[[dvergriksesnipe|N. semicollaris]]*, dvergriksesnipe
*** Jacanidae, bladhønsfamilien, 6 slekter, 8 arter
*** Scolopacidae, snipefamilien, 5 underfamilier, 16 slekter, 96 arter

## Referanser




## Eksterne lenker
*
BroBizz

**BroBizz** er et dansk system for elektronisk betaling i automatiske betalingsanlegg. BroBizz ble stiftet i 2008 og utvikles og administreres av BroBizz A/S, et heleid datterselskap av Sund & Bælt Holding A/S.

En BroBizz er en trådløs sender som sikrer at man kommer hurtig gjennom automatiske betalingsanlegg. BroBizz kan brukes på Storebæltsbroen og Øresundsforbindelsen, og også som betaling på flere fergeruter og bomveier, samt parkering på Billund- og Kastrup lufthavn. Sund & Bælt er med i fellesforetaket *(joint venture)* EasyGo. Gjennom EasyGo-samarbeidet kan BroBizz brukes på automatiske betalingsanlegg i Skandinavia. Norske AutoPASS er også med i dette samarbeidet, og BroBizz-brikker kan dermed brukes i norske bomstasjoner med AutoPASS. Som del av den pågående bompengereformen i Norge ble det i Meld. St. 25 (2014-2015) tydeliggjort at utstederrollen skal skilles ut fra bompengeselskapene for å etablere uavhengige utstedere. BroBizz har søkt om godkjenning som utsteder og Vegdirektoratet har planer om å starte testplanlegging i september 2019 og at de første AutoPASS-utstederne tidligst vil kunne være klar for operativ drift i løpet av første kvartal i 2020.

BroBizz A/S er også det første skandinaviske selskapet som er registrert som EETS (*[[Den europeiske elektroniske bompengetjenesten|European Electronic Toll Service]]*)-utsteder. EETS-direktivet har som mål at en elektronisk sender, som for eksempel en BroBizz, skal kunne brukes for betaling på samtlige avgiftsbelagte veier i EU.

## PayByPlate
Den 21. mars 2018 innførte BroBizz A/S automatisk skiltgjenkjennelse, og det ble mulig å bruke registreringsskiltet til identifisering. Med PayByPlate får man tilgang til de samme fordelene som med en BroBizz transponder. I første omgang kan produktet utelukkende brukes på Storebæltsbroen.

PayByPlate tilbys danskregistrerte biler under 3500&nbsp;kg med vanlige registreringsskilt.

## Se også
* EasyGo
* AutoPASS

## Referanser


## Eksterne lenker
* BroBizz' nettside
Springvaktelfamilien

* se inndeling

**Springvaktelfamilien** (Turnicidae) er en familie i ordenen vade-, måse- og alkefugler (Charadriiformes) og består av 18 arter fordelt i to slekter. Familien inngår som eneste familie i underordenen **springvaktelfugler** (Turnici). Artene lever i det sørlige Europa, Afrika, Asia og Australasia.

Springvaktelfamilien ble tidligere regnet til tranefugler (Gruiformes), men det er nå universelt akseptert av familien hører hjemme blant vade-, måse- og alkefuglene. Gruppen springvaktelfugler (Turnici) er trolig søstergruppen til måkefugler (Lari).

De fleste er ifølge IUCNs rødliste *[[livskraftig]]e*, men én er *[[nær truet]]*, én er *[[sårbar]]*, to er *[[sterkt truet]]*, én er *[[kritisk truet]]* (og mulig utdødd), og én har *[[mangelfullt datagrunnlag]]* for å kunne si noen om artens status.

## Beskrivelse
Springvaktler er små () og plumpe i kroppsformen, med korte undere ekstremiteter og føtter med tre tær (mangler baktå). De har i hovedsak kamuflasjefarget fjærdrakt og relativt kort stjert. Artene habiteter gressland og skogsområder, fra havnivået og opp til .

## Inndeling
Inndelingen under følger Boyd (2016), som i hovedsak støttes av HBW Alive.

* Charadriiformes, vade-, måse- og alkefugler
** Chionidi, slirenebbfugler
** Charadrii, lofugler
** Scolopaci (også kalt Limicoli), snipefugler (også kalt vadefugler)
** Turnici, springvaktelfugler, 1 familie, 2 slekter, 18 arter
*** Turnicidae, springvaktelfamilien, 2 slekter, 18 arter
**** *[[Ortyxelos]]*, (monotypisk), 1 art
**** *[[Turnix]]*, 17 arter 
** Lari, måkefugler

## Referanser




## Eksterne lenker
*
Kyu Sakamoto

**Kyu Sakamoto** (japansk: 坂本 九 – *Sakamoto Kyū*, født **Hisashi Sakamoto** (坂本 九 – *Sakamoto Hisashi*), født 10. desember 1941, død 12. august 1985) var en japansk sanger og skuespiller, best kjent for verdenssuksessen «Ue o Muite Arukō» («Sukiyaki»). Sangen solgte i  eksemplarer verden over og toppet hitlister i både Nord-Amerika og Europa – inkludert Norge. Etter suksessen dro Sakamoto på verdensturné i 1963–1964, og han fikk en bred karriere som sanger og skuespiller hjemme i Japan. 

Han døde imidlertid bare 43 år gammel, da han var passasjer om bord Japan Airlines Flight 123 som styrtet i august 1985. Med 520 omkomne er denne ulykken fremdeles den dødeligste flyulykken der kun ett fly har vært involvert.

## Bakgrunn

### Gjennombrudd
Kyu Sakamoto hadde siden tenårene spilt i ulike band, blant annet The Drifters. I 1960 sang han i bandet Danny Iida and Paradise Kings, som slo gjennom med flere hitsingler i Japan. Sakamoto forlot imidlertid bandet like etter og fikk stor suksess med låten «Ue o muite arukō» i 1961. En britisk plateprodusent oppdaget låten da han besøkte Japan og lanserte den i Storbritannia i 1963 under tittelen «Sukiyaki». Sangen ble raskt populær over hele Europa og Nord-Amerika, og den toppet den amerikanske Billboard-listen i tre uker i juni 1963. I Norge lå sangen på toppen av VG-lista i syv uker. 

Verdenssuksessen gjorde Sakamoto til et kjent navn, og han turnerte USA og Europa fra sommeren 1963 til vinteren 1964. Blant annet gjestet han Sverige og tv-programmet *[[Hylands hörna]]* under en spesialsending i forbindelse med Sommer-OL i Tokyo i oktober 1964.

### Etter «Sukiyaki»
Sakamoto fikk imidlertid begrenset internasjonal suksess etter «Sukiyaki». Han tok seg inn på Billboard-listen i 1963 med «China Nights (Shina no yoru)», som nådde en 58. plass. Albumet *Sukiyaki and Other Japanese Hits* nådde nummer 14 på Billboard Pop Albums chart i 1963 og lå på listen i 17 uker. Etter dette hadde Sakamoto ingen sanger eller album inne på de amerikanske salgslistene, og karrieren hans begrenset seg i stor grad til Japan.

### Død
12. august 1985 var Sakamoto blant passasjerene om bord på Japan Airlines Flight 123 fra Tokyo til Osaka. Like etter avgang fikk flyet problemer på grunn av dekompresjon i halepartiet. Flyet styret i et fjell i Gunma i Kantō-regionen, og 520 mennesker omkom. Blant de omkomne var Kyu Sakamoto, som ble 43 år gammel. Ulykken er fremdeles den dødeligste flyulykken i verden der kun ett fly har vært involvert. 

Sakamoto er gravlagt i Chōkoku-ji-tempelet i Minato i Tokyo.

## Referanser


## Eksterne lenker
* 
* 
*
Xianyangpalasset

**Xianyangpalasset** (kinesisk: 咸阳宮, pinyin: *Xiányánggōng*) var det kongelige palass fur Qinrikets sistea regenter og det keiserlige palasset for Qindynastiet (221-206&nbsp;f.Kr.). Palasset lå øst for dagens Xianyang og ca 20&nbsp;km nord om Xi'ans sentrum i Kina. I dag er det bare spor av ruiner igjen av palasset.

## Historie
I 350&nbsp;f.Kr. besluttet Hertug Xiao (秦孝公) seg for å flytte riket Qins hovedstad til Xianyang. Her bygde de da Xianyangpalasset hvorfra riket Qin ble styrt, og likeså Qindynastiet etter at Qin hadde erobert og forent Kina til ett rike etter den lange borgerkrigstiden De stridende staters tid (481-221&nbsp;f.Kr.). Da Qindynastiet falt i 206&nbsp;f.Kr. ble Xianyangpalasset brent ned av Xiang Yu, rivalen til Han Gaozu som skulle bli det påfølgende dynastiets første keiser.

Det betydelig større Epangpalasset var allerede blitt påbegynt i 212&nbsp;f.Kr. for å avløse Xianyangpalasset, men Epangpalasset rakk man aldrei å ferdigstille innen dynastiet falt.

Våren 1974 fant man Xianyangpalassets bymur, og senere samme år fundamentet til *Palass nr. 1* som antas å ha vært keiserens harem. Det finnes ikke mye rester igjen av de øvrige bygningene i palasset.

## Utførelse
I de stridende staters tid bygde de forskjellige statene stadig større og høyere palasser for å vise sin overlegenehet over sine rivaler. I samband med flyttingen av hovedstaden anammet også Qin den arkitektur som andre stater hadde utviklet og bygde Xianyangpalasset på høye plattformer. Palasset var omgitt av en mur og opptok et areal på 510&nbsp;000&nbsp;kvadratmeter.

Palass nummer 1 i Xianyangpalasset antas ikke å ha vært palassets hovedbygning, men var keiserens harem. Bygingens midterste del var bygd på et 6 meter høyt fundament med sidene 60 ganger 45&nbsp;meter. Fundamentet var omsluttet av rom langs dets kanter. Hovedbygningens andre etasje oppe på fundamentet kunne ha vært 17&nbsp;meter høy basert på diameteren på dets bærende søyle. Et utførligt dreneringssystem av keramikkrør til mange av rommene i bygningen indikerer at det fantes flere baderom.

## Xianyangpalasset idag

Ytterst lite er i dag igjen av Xianyangpalasset. Man kan besøke utgravningene ved *Qin Xianyang Palace site Museum* (秦咸阳宫遗址博物馆) og utgravde gjenstander er utstilt på *Xianyang Museum* (咸阳博物馆)

## Kulturminne
Qin-byen Xianyang (*Qin Xianyang cheng yizhi*) ble i 1988 oppført på Folkerepublikken Kinas liste over kulturminner (3-207).

## Referanser




## Litteraur
*
*
Donald Scott

**Donald/Don Scott** er navnet til flere personer:

* Donald Scott (bokser) (1928–2013) - britisk bokser
* Donald Scott (friidrettsutøver) (1894–1980)  - amerikansk friidrettsutøver
* Donald Scott (tresteghopper) - amerikansk tresteghopper
* Donald Scott (sentralbanksjef) - bermudisk økonom
Anastasija Kirillova

**Anastasija Kirillova** (født 20. februar 1996) er en belarusisk langrennsløper.

Hun deltok for landet sitt under Vinter-OL 2018 i Pyeongchang i sprint og 4 x 5 km stafett. 

## Referanser


## Eksterne lenker
*
Shunlingmausoleet

**Shunlingmausoleet** (kinesisk: 顺陵, pinyin: *Shùnlíng*) er graven til Yang Shi, mor til Kinas eneste kvinnelige regjerende keiserinne Wu Zetian (武则天; 624-705). Det ligger i byprefekturet Xianyang i den kinesiske provins Shaanxi. Steinfigurene langs sjeleveien opp til gravstedet, av mennesker og dyr, og da især av løvefigurene (Fotos) - er berømte. 

Shunling-mausoleet (*Shunling*) ble i 1961 oppført på Folkerepublikken Kinas liste over kulturminner (1-172).

## Eksterne lenker
* Shunling Mausoleum
* Tangling shidiao / Wu Zetian mu Yangshi / Shunling
Anne-Marie Comeau

**Anne-Marie Comeau** (født 1. juni 1996) er en canadisk langrennsløper. Hun deltok under 15 km skiathlon kvinner under Vinter-OL 2018 hvor hun kom på 48. plassen.

## Referanser


## Eksterne lenker
*
Sara McManus

**Sara McManus** (13. desember 1991 i Göteborg) er en svensk curlingspiller fra Gävle.

Under Vinter-OL 2026 i Italia, tok hun gull.  

## Karriere
### Junior
McManus fikk sin internasjonale debut som reserve på det svenske laget under junior-VM i curling 2009 der laget endte på sjetteplass med Anna Hasselborg som skip. Også da svenskene vant gull i junior-VM 2010 var hun listet som reserve, men i begge turneringene deltok hun i de fleste kampene. Hun satte første sten i disse mesterskapene, men da McManus' søster Jonna overtok som skip til junior-VM 2011 satte hun tredje sten.. Laget endte da på fjerdeplass, en plassering som skulle gjentas da Sara overtok som skip under junior-VM i 2012. Hun skippet også da svenskene tapte tiebreakkampen og endte på femteplass i junior-VM året etter.

### Senior
McManus var med som reserve på det svenske laget under VM i 2010, men hun deltok ikke i noen kamper. Det samme gjentok seg under EM i 2014. Året etter fikk hun plass på Margaretha Sigfridssons lag da Sverige kom på sjuendeplass i VM i 2015. McManus spilte tredje sten.

Første medalje som senior kom i EM i curling 2016, der McManus satte tredje sten på et lag skippet av Anna Hasselborg, da Sverige tapte finalen mot Russland og endte med sølv. Samme valør hadde medaljen under EM året etter, denne gang møtte de Skottland i finalen.

Under vinter-OL 2018 satte McManus nok en gang tredje sten for Sverige, og bidro til at Sverige tok gull.

Under Vinter-OL 2022 i Beijing, tok hun bronse. 

## Familie

Sara McManus er datter av fotballspilleren Stuart McManus.

## Referanser



## Eksterne lenker
*
Freestyle under Vinter-OL for ungdom 2012 – Halfpipe gutter

**[[Halfpipe]] for gutter i [[freestyle under Vinter-OL for ungdom 2012]]** ble avholdt i Kühtai med kvalifisering 14. februar og finale 15. februar 2012.

Kai Mahler fra Sveits vant øvelsen foran finske Lauri Kivari og Aaron Blunck fra USA.

## Resultater
### Kvalifisering

### Finale

## Referanser
Li Lingwei

**Li Lingwei** er navnet til flere personer:

* Li Lingwei (spydkaster) (李玲蔚, 1989− )
* Li Lingwei (badmintonspiller) (李玲蔚, 1964− )